— 54 — 



Descriptio. 



Quum, ni fallor, commemoratam speciem, a patre meo primo inventam, 

 nemo adhuc descripsit , modo ad illam T. X. depictam ablegare possum, ubi sub 

 Fig. 1 integra sectio et sub Fig. 2 amplificata stipitis pars ejficta est. Quum illius 

 exemplaris externus stipitis cortex integerrimus esset, sub Fig. 3 ejus addi iconem, 

 haud ievi momento posui, quamquam , si accurate vis, externos stipitum cortices hoc 

 in commentariolo locum teuere non probabis. 



Statio. 



Hanc speciem modo ex tertiariae formationis psammite, circa Altsattel, 

 vicum prope ad Carlsbad situm, spar so , equidem cognosco. 



S p e c i e s IL 

 Perfossus punctatus. 



Character specialis. 



Caulis teretibus canalibus perjossus. 

 Characterum e xplicatio. 



Parallelae acumque crassae canales longitudinales , quarum sectiones fere ro- 

 tundam formam habent, ita sunt compositae, ut inordinate quidem inter se separatae, 

 sed aequaliter dispertitae sint, ceterum canales ipsae aut cavaeaut lapidibus expletae sunt. 



Descriptio. 



Hufus etiam speciei descriptionem aut iconem olim ab aliquo factam haud 

 commemorare possum, qua de causa tantum T. X. conspicitur, ubi sub Fig. 4^5 

 duo exemplaria, ut in natura inveniuntur , ejficta sunt et sub Fig. 6 pars quae- 

 dam amplificata. Cujusque exemplaris cortex externus deficit , et illius sub Fig. 4 

 ejfictae canales partim nigris lapidibus expletae , partim nigra modo linea circum- 

 datae sunt. Quod attinet ad spatium inter canales interclusum, in Fig. 5 porosa 

 massa, ut microscopii ope conspici potest expletur, sed in Fig. 4 carens plantarum 

 structura lapis esse videtur. 



Statio. 



Illud Fig. 4 effictum exemplar in montibus tertiariae formationis Bohemi in 

 regione Teplitz inventum est. 



